cyanic-selkie/wikianc huggingface dataset:
Բիլ դե Բլասիո
Նյու Յորքի քաղաքային խորհուրդ
2001 թվականին Դե Բլասիոն որոշել է Նյու Յորքի քաղաքային խորհրդի ընտրություններին մասնակցել Բրուքլին շրջանի 39-րդ թաղամասից, որն իր մեջ ներառում է Բորո Պարկը, Քերոլ Գարդենսը, Քոբլ Հիլը, Գովանուսը, Քենսինգթոնը, Սլոուպ Պարկը և Վինդսոր Թերեսը։ 2001 թվականի սեպտեմբերին հաղթել է առաջնային ընտրություններում՝ ստանալով 5161 ձայն (32,12%) և առաջ է անցել 5 մրցակիցներից ։ Նոյեմբերի 6-ին կայացած ընտրություններում Դե Բլասիոն հավաքել է 18,131 ձայն (71 04%)՝ առաջ անցնելով հանրապետականների, «կանաչների» և պահպանողականների թեկնածուներից ։ 2003 թվականի նոյեմբերի 4-ին վերընտրվել է երկրորդ ժամկետով՝ ստանալով 9461 ձայն (72,05%) և գերազանցել կանաչներին և հանրապետականներին ։ 2005 թվականի նոյեմբերի 8-ին Դե Բլասիոն վերընտրվել է երրորդ ժամկետով՝ հավաքելով 17,554 ձայն (83,44%) և առաջ անցել հանրապետական ​​և անկախ թեկնածուներից ։
Որպես պատգամավոր Դե Բլասիոն ղեկավարում էր Քաղաքային խորհրդի ընդհանուր բարեկեցության հանձնաժողովը (Committee on General Welfare), ինչպես նաև անդամակցում էր կրթության (Committee on Environmental Protection), շրջակա միջավայրի պաշտպանության (Committee on Environmental Protection), ֆինանսների (Committee on Finance) և կառավարման տեխնոլոգիաների հանձնաժողովներին (Committee on Technology in Government):
Քաղաքային խորհրդում Դե Բլասիոն օրենք է ընդունել ՝ կանխելու խտրականություն տարածումը, որը կիրառվում է դաշնային բնակարանային սուբսիդավորման երաշխավորմանը և օգնել Նյու Յորքի ցածր եկամուտ ունեցող ՄԻԱՎ/ՁԻԱՀ-ով վարակված բնակչության բնակարանային և կոմունալ ծառայություններին  ։
Նյու Յորքի հանրային փաստաբան
2008 թվականի նոյեմբերին Դե Բլասիոն հայտարարել է Նյու Յորքի Դեմոկրատական կուսակցության հանրային դատախազի թեկնածությունն առաջադրելու համար պայքարելու մտադրության մասին։ Նրա թեկնածությանը աջակցել են New York Times-ը, Բեթսի Գոթբաումը, 2-րդ հասարակական դատախազը, Նյու Յորքի նախկին քաղաքապետ Էդ Կոչը, Նյու Յորքի նահանգի նախկին նահանգապետ Մարիո Կուոմոն և սուրբ Էլ Շարփթոնը (ամերիկյան բապտիստական եկեղեցու քահանա, ակտիվիստ-իրավապաշտպան և հեռուստառադիոհաղորդավար) ։
Որպես հասարակական իրավաբան Դե Բլասիոն բազմիցս կտրուկ քննադատում էր քաղաքապետ Բլումբերգի կրթական քաղաքականությունը։ Նա քաջալերել է Քեթի Բլեքին (այն ժամանակ Նյու Յորքի դպրոցների կանցլեր), մասնակցելու հանրային ֆորումների և քննադատել է նրան, որ Քեթին երեխաներին չի ուղարկել հանրակրթական դպրոցներ։ 2010 թվականի մարտին Դե Բլասիոն դեմ է արտահայտվել Մետրոպոլիտենի տրանսպորտային մարմնի առաջարկությանը` չեղարկելով ուսանողների անվճար ճանապարհորդությունը՝ պնդելով, որ այդ միջոցը բացասաբար կանդրադառնա դպրոց հաճախելու վրա։ Երեք ամիս անց դեմ է արտահայտվել քաղաքապետի առաջարկած քաղաքային բյուջեի նախագծին, որը նախատեսում էր ավելի քան 34 միլիոն դոլարով կրճատել երեխաների խնամքի ծառայությունների ծախսերը ։
2013 թվականի սեպտեմբերին Դե Բլասիոն դեմ էր արտահայտվել կանոնադրական դպրոցներին, որոնք բյուջեից ֆինանսավորում ստանալիս, միևնույն ժամանակ ղեկավարվում են մասնավոր անձանց և ընկերությունների կողմից՝ նշելով, որ հանրային դպրոցները պետք է լինեն ուշադրության կենտրոնում ։ Նա առաջարկել է վերջ տալ քաղաքի 183 կանոնադրական դպրոցների համար քաղաքային տարածքների անվճար վարձակալության քաղաքականությանը և հատարարել մորատորիում`մեկ շենքում կանոնադրական և հանրակրթական դպրոցների համատեղ տեղակայման վերաբերյալ։ 2013 թվականի հոկտեմբերին երթ էր անցկացվել՝ ի պաշտպանություն կանոնադրական դպրոցների, որին մասնակցում էին գրեթե 20 հազար ցուցարարներ, որոնք բողոքում էին դե Բլասիոյի առաջարկի դեմ ։
Քաղաքապետի ընտրություններ
2013 թվականիի հունվարի 27-ին դե Բլասիոն Դեմոկրատական կուսակցությունից իրեն առաջադրել է Նյու Յորքի քաղաքապետի պաշտոնում ։
Դեմոկրատների փրայմերիզին որոշել են մասնակցել Ինը թեկնածուներ, այդ թվում այնպիսի հայտնի քաղաքական գործիչներ, ինչպիսիք են Քաղաքային խորհրդի խոսնակ Քրիստինա Կալահեն Քուինը, ԱՄՆ Ներկայացուցիչների պալատի նախկին ներկայացուցիչ Էնթոնի Վիները և Նյու Յորքի նախկին գանձապետ, 2009 թվականի քաղաքապետի թեկնածու Բիլ Թոմփսոնը ։ Ապրիլին, երբ Վիները դուրս է մնացել պայքարից՝ դե Բլասիոն ըստ հարցումների չորրորդ /հինգերորդ տեղում էր։ Չնայած իր ցածր մեկնարկային հնարավորություններին, Բիլը կարողացել է մի շարք ազդեցիկ կազմակերպությունների և անհատների աջակցություն ստանալ ։
Մասնավորապես, նրան աջակցում էին Վերին Մանհեթենի Բարաք Օբամայի դեմոկրատական ակումբը (անգլ. Barack Obama Democratic Club of Upper Manhattan), Նյու Յորքի ամենամեծ արհմիությունը, Արևելյան առողջապահության աշխատողների միությունը (անգլ. United Healthcare Workers East), Վերմոնտի նախկին նահանգապետ Հովարդ Դինը, կոնգրեսական Իվետ Քլարկը, ինչպես նաև այնպիսի հայտնի մարդիկ, ինչպիսիք են Ալեք Բոլդվինը, Սառա Ջեսիկա Փարքերը, Հարի Բելաֆոնտեն և Սյուզան Սարանդոնը   ։
Դե Բլասիոն ԶԼՄ-ների ուշադրությունը գրավել է, երբ նա և տասնյակ այլ քաղաքական գործիչներ, ներառյալ քաղաքային խորհրդի տեղակալ Սթիվեն Լևինը ձերբակալվել են Լոնգ-Այլենդի քոլեջի հիվանդանոցի փակման դեմ բողոքելու համար։ Բողոքի ակցիայի մասնակիցների թվում էին նաև Դեմոկրատական քաղաքապետի պաշտոնակատար Էնթոնի Վիեների և քաղաքի գանձապահ Ջոն Լյուին, սակայն նրանց չեն ձերբակալել ։
Ազդեցիկ կազմակերպությունների և անհատների ձերբակալության և աջակցության շնորհիվ դե Բլասիոյի վարկանիշն աստիճանաբար սկսել է բարձրանալ։ Օգոստոսի կեսին նա հարցումների արդյունքում առաջատարն էր ։ Սեպտեմբերի 3-ին հրապարակվել են Quinnipiac համալսարանի սոցիոլոգների կողմից անցկացված հարցման արդյունքները, որոնք ցույց են տալիս, որ դե Բլասիոյի օժանդակության մակարդակը բարձրացել է մինչև 43%-ի ։
Սեպտեմբերի 10-ի առաջնային ընտրություններում դե Բլասիոն ստացել է 40,12%, ինչը մի փոքր ավելին է, քան 40% -ը, որն անհրաժեշտ է երկրորդ փուլից խուսափելու համար ։ Սեպտեմբերի 16-ին երկրորդ տեղ զբաղեցրած Բիլ Թոմփսոնը հանել է թեկնածությունը։ Թոմփսոնի այս քայլը դե Բլասիոյին հնարավորություն է տվել դառնալ Նյու Յորքի քաղաքապետի ժողովրդավարական թեկնածու։ Արդեն սեպտեմբերի 12-ին դե Բլասիոն հայտարարվել է Աշխատող ընտանիքներ կուսակցության (անգլ. Working Families Party) :
Իր նախընտրական քարոզարշավի ընթացքում դե Բլասիոն հայտարարել է, որ մտադիր է բարձրացնել այն բնակիչներից ստացվող հարկերը, որոնց վաստակը կազմում է ավելի քան տարեկան 500,000 $՝ նախադպրոցական կրթության ծրագրերը ֆինանսավորելու և միջնակարգ դպրոցներում արտադպրոցական կրթության ծրագրերը ընդլայնելու համար ։ Նա նաև խոստացել է Նյու Յորքի Սիթի համալսարանում տարեկան ներդնել 150 միլիոն դոլար՝ տեխնիկական և հատուկ կրթության բարելավման նպատակով ուսման վարձը կրճատելու և կրթական ծրագրերը բարելավելու ։ Անվտանգության և հանցագործությունների կանխարգելման ոլորտում դե Բլասիոն նպատակ ուներ դադարեցնել ոստիկանության կողմից ռասայական խտրականությունը, խստացնել զենքի հսկողությունը, ապահովել ոստիկանության թափանցիկությունն ու հաշվետվողականությունը՝ միաժամանակ ավելացնելով իրավապահ մարմինների ծախսերը ։
Առողջապահության ոլորտում նախատեսում էր Նյու Յորքի չապահովագրված բնակիչներին բժշկական օգնություն ցուցաբերել և բացել առնվազն 16 նոր կլինիկա ։ Տնտեսության մեջ դե Բլասիոն մտադիր է քաղաքի յուրաքանչյուր շրջանում ստեղծել տնտեսական զարգացման կենտրոններ, ընդլայնել փոքր բիզնեսի համար օժանդակության ծրագրերը, ներառյալ ներգաղթյալ ձեռներեցներին աջակցումը, հարկային արտոնությունների վերափոխումը և ոչ արդյունավետ ծրագրերի վերացումը, ինչը տարեկան կխնայի 250 միլիոն դոլար, ինչպես նաև կմշակվի զարգացման միասնական բյուջե ։ Գործազրկության դեմ պայքարի համար առաջարկում է բարելավել մասնագիտական ուսուցման համակարգ և առնվազն կենսապահովման նվազագույն զամբյուղի չափով աշխատատեղեր ստեղծելու համար սուբսիդիաներ տրամադրել ։ Հաջորդ տասնամյակի ընթացքում խոստանում է կառուցել մոտ 200,000 միավոր մատչելի բնակարան։ Հաջորդ հինգ տարիների ընթացքում դե Բլասիոն ցանկանում է գերարագ ինտերնետը հասանելի դարձնել Նյու Յորքի բոլոր տնային տնտեսություններում և տնտեսական զարգացման կենտրոնների շուրջ ստեղծել տնտեսական Wi-Fi գոտիներ։ Նա նախատեսում է ստեղծել ավելի քան 20 գիծ ունեցող քաղաքային Bus Rapid Transit ցանց։ Դե Բլասիոն պայքարելու է դպրոցներում և ծերանոցներում արագ տեսախցիկներ տեղադրելու համար։
Բնապահպանական միջավայրը պաշտպանելու համար Բիլ դե Բլասիոն կշարունակի ներդրումներ կատարել «կանաչ էներգիայի» և աղբի վերամշակման ոլորտում, ինչպես նաև բիզնեսի սեփականատերերին օգնել կրճատել էներգիայի սպառումը։ Բացի այդ, էկոտուրիզմը ընդլայնելու համար մտադիր է վերականգնել ջրային ուղիները։ Սոցիալական ոլորտում դե Բլասիոն մտադիր է վարձու աշխատողներին տրամադրել վճարովի անաշխատունակության օրեր և նվազագույն աշխատավարձ, ինչպես նաև խոստացել է սննդի աջակցության ծրագրերին մասնակցելու համար պարզեցնել դիմումի ներկայացումը։ Նախատեսում է անվճար լանչեր պատրաստել բոլոր հանրակրթական դպրոցներում։ Դե Բլասիոն դառնալով քաղաքապետ, նախատեսում է աջակցել անօթևան ԼԳԲՏ երիտասարդներին, օգնել տարեց ԼԳԲՏ անձանց բնակարանային ապահովմանը, ինչպես նաև Նյու Յորքի ԼԳԲՏ անձանց ապահովելու պետական և մասնավոր ապահովագրության ծրագրեր։ Նաև խոստացել է պայքարել կանանց հալածանքների ու խտրականությունների դեմ, ապահովել հավասար աշխատանքի դիմաց հավասար վարձատրություն։ Դե Բլասիոն պլանավորում է աշխատանքներ տանել ընտանեկան բռնության հետևանքով զոհված կանանց և միայնակ մայրերի բնակարանային ապահովումը հեշտացնելու համար ։
2013 թվականի նոյեմբերի 5-ին կայացած ընտրություններում դե Բլասիոն ընտրվել է Նյու Յորքի 109-րդ քաղաքապետ ։ Ըստ քվեարկության ավարտից հետո հայտարարված հարցումների, դե Բլասիոն հաղթել է ընտրություններում՝ գերազանցելով ձայների 70%-ը։
Երդման արարողությունը տեղի է ունեցել 2014 թվականի հունվարի 1-ին, կեսգիշերից անմիջապես հետո, Դե Բլասիոյի տանը ։ Տեղական ժամանակով 12:00-ին (Մոսկվայի ժամանակով 21։ 00-ին) տեղի է ունեցել քաղաքապետի երդմնակալության արարողությունը։ Այն ղեկավարում էր ԱՄՆ նախկին նախագահ Բիլ Քլինթոնը՝ օգտագործելով Ֆրանկլին Ռուզվելտին պատկանող Աստվածաշունչը ։
Անձնական կյանք
196 սմ հասակով Բիլ դե Բլասիոն Նյու Յորքի պատմության ամենաբարձրահասակ քաղաքապետն է։
Դոնժոն
Դոնժոն (donjon — քաղաքային աշտարակ), եվրոպական ֆեոդալական ամրոցների գլխավոր աշտարակը։
Ի տարբերություն ամրոցի պատերի աշտարակների` դոնժոնը գտնվում է ամրոցային պատերից ներս` սովորաբար ամենաանմատչելի և լավ պաշտպանված տեղում։ Դոնժոնը հիմնականում կապված չի լինում ամրոցի մյուս մասերի հետ. այն կարծես առանձին ամրոց լինի ամրոցի ներսում։ Դոնժոնը կառուցվել է փայտից կամ քարից, ունեցել երեք հարկ։ Որպես կանոն այն ունեցել է նեղ սրահներ, որոնք նախատեսված չեն եղել բնակության համար։ Բնակելի տներ կառուցվել են դոնժոնից որոշակի հեռավորության վրա, իսկ գլխավոր աշտարակն ունեցել է ռազմական և խորհրդանշական նշանակություն ։ Դոնժոնի ներսում հաճախ տեղակայվել են ամրոցի համար կարորություն ներկայացնող տարբեր սրահներ` զինագործական սենյակներ, պահեստներ, գլխավոր ջրհորը։
Չնայած ամրոցները եղել են աշտարակներով կառույցներ` ներսում դոնժոն ունեցող, սակայն նրանցից շատերը բաղկացած են եղել միայն կենտրոնական աշտարակից` առանց ամրոցային պատերի։ Այդպիսի օրինակ է Վաո ամրոցը Էստոնիայում։
Դոնժոններն իրենց արտաքին տեսքով շատ բազմազան են։ Այսպես` Մեծ Բրիտանիայում տարածված են եղել քառանկյուն աշտարակները։ Հանդիպում են նաև շրջանաձև, ութանկյուն, ուղղանկյուն, անկանոն բազմանկյան ձևով դոնժոններ։ Դրանց ձևերի փոփոխությունը պայմանավորված է ճարտարապետության և ամրոցային տեխնիկայի զարգացմամբ։ Շրջանաձև և բազմանկյուն աշտարակները ավելի լավ են դիմակայել ռումբերին։ Հաճախ դոնժոն կառուցելիս հաշվի են առել տեղանքի ռելիեֆը` այն կառուցելով բարձունքում։
Դոնժոնից պետք է տարբերել բերգֆրիդը (Bergfried)` ամրոցի գլանաձև աշտարակը, որ տարածված է եղել միջնադարյան Գերմանիայում և Չեխիայում։
Տես նաև
Կատեգորիա:Աշտարակներ Կատեգորիա:Դղյակներ
Կոմսոմոլսկի (գյուղ, Կարաիդելսկի շրջան)
Կոմսոմոլսկի (Комсомольский, Комсомол), գյուղ Ռուսաստանի Բաշկորտոստան հանրապետության Կարաիդելսկի շրջանի կազմում։
Բնակչությունը 2009 թվականին գրանցված տվյալներով կազմում էր 530 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Կարաիդելսկի շրջանի բնակավայրեր
Վահի (գյուղ, Տառտու շրջան)
Վահի (Vahi), գյուղ Էստոնիայի Տարտումաա նահանգի Տառտու շրջանում։
2011 թվականի տվյալներով գյուղում բնակվում էր 1620 մարդ։
Արտաքին հղումներ
Կատեգորիա:Էստոնիայի Տարտումաա նահանգի Տառտու շրջանի բնակավայրեր Կատեգորիա:Էստոնիայի գյուղեր
Ջինգանա
Ջինգանա, գյուղ Արևելյան Հայաստանում, Կարսի մարզում ։
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։
La differenza tra me e te
"La differenza tra me e te", իտալացի փոփ երգիչ Տիցիանո Ֆերոյի երգը։ Այն թողարկվել է որպես Ֆերոյի թվով հինգերորդ ձայնասկավառակի՝ L'amore è una cosa semplice-ի (2011) առաջին սինգլը և մեծ հաջողությունների է հասել Իտալիայում, որտեղ երգը կրկնակի պլատինե է որակվել Իտալիայի Երաժշտական արդյունաբերության դաշնության կողմից, ինչպես նաև Բելգիայում։
Դևետակ (լեռ)
Դևետակ (Деветак, Devetak), լեռնային համակարգ Բալկանյան թերակղզում։ Տեղակայված է Բոսնիա և Հերցեգովինայի Սերբական Հանրապետություն վարչատարածքային կազմավորումում։ Բարձրությունը ծովի մակարդակից կազմում է 1424 մետր։ Դևետակը մտնում է Դինարյան բարձրավանդակի կազմում։
Գրականություն
Կատեգորիա:Բոսնիա և Հերցեգովինայի լեռներ
Վարդիթեր Կարապետյան
Վարդիթեր Սանասարի Կարապետյան, հայ նկարչուհի։
Կենսագրություն
1949 թվականին ավարտել է Երևանի Փանոս Թերլեմեզյանի անվան գեղարվեստի ուսումնարանը, 1955 թվականին՝ Երևանի գեղարվեստա-թատերական ինստիտուտը։ 1956 թվականից մասնակցել է ցուցահանդեսների։ 1969 թվականին Երևանում բացվել է նրա ստեղծագործությունների ցուցահանդեսը։ 2013 թվականին անհատական ցուցահանդես է ունեցել Հայաստանի նկարիչների միությունում ։ Աշխատանքներից գտնվում են Հայաստանի ազգային պատկերասրահում ։
Ծանոթագրություններ
Կատեգորիա:Հայ նկարիչներ Կատեգորիա:1927 ծնունդներ Կատեգորիա:Երևան քաղաքում ծնվածներ Կատեգորիա:2014 մահեր
Առանց գրոշի
«Առանց գրոշի» (Brassic), բրիտանական արտադրության կատակերգական և քրեական դրամա ժանրի հեռուստասերիալ։ Առաջին անգամ հեռարձակվել է 2019 թվականի ի օգոստոսի 22-ին՝ «Sky One» հեռուստաալիքի եթերում։
Արտաքին հղումներ
Կատեգորիա:Բրիտանական հեռուստասերիալներ
Աստերոիդների ցանկ (291001-291100)
Աստերոիդների ցանկ (290901-291000) * Աստերոիդների ցանկ * Աստերոիդների ցանկ (291101-291200)
Բուրգասի մարզ
Բուրգասի մարզ (Област Бургас), Բուլղարիայի քսանութ մարզերից մեկը, երկրի Բուլղարիայի հարավարևելյան տարածաշրջանում։ Մարզը կոչվել է իր վարչական ու արդյունաբերական կենտրոնի՝ Բուրգաս քաղաքի անունով, որը մեծությամբ չորրորդ քաղաքն է Բուլղարիայում։ Իսկ Բուրգասի մարզը երկրի ամենաընդարձակ մարզն է, զբաղեցնում է 7,748.1 քառակուսի կիլոմետր տարածք 2009 թվականի դեկտեմբերի տվյալներով ուներ 422,319 բնակիչ  ։ Մարզը բաժանված է 13 համայնքների։
Կաշտանկա (մուլտֆիլմ, 2004)
«Կաշտանկա» (Каштанка), 2004 թվականի ռուսական նկարված մուլտֆիլմ, Անտոն Պավլովիչ Չեխովի նույնանուն պատմվածքի հիման վրա ռեժիսոր Նատալյա Օռլովայի ստեղծած մուլտֆիլմը։ «Անիմոս» ստուդիան մուլտֆիլմը թողարկել է «Ռուս դասականը՝ երեխաներ» սերիայի շրջանակներում ։
Արտաքին հղումներ
Կատեգորիա:Անտոն Չեխովի ստեղծագործությունների էկրանավորումներ Կատեգորիա:2004 մուլտֆիլմեր Կատեգորիա:Մուլտֆիլմեր շների մասին Կատեգորիա:Մուլտֆիլմեր կրկեսի մասին Կատեգորիա:Ռուսական նկարված մուլտֆիլմեր Կատեգորիա:Նատալյա Օռլովայի մուլտֆիլմեր Կատեգորիա:«Անիմոս» ստուդիայի մուլտֆիլմեր
Ումանցևկա (գյուղ, Պոլտավայի շրջան)
Ումանցևկա (Уманцівка), գյուղ Ուկրաինայի Պոլտավայի մարզի Պոլտավայի շրջանում։
Արտաքին հղումներ
Կատեգորիա:Ուկրաինայի Պոլտավայի մարզի Պոլտավայի շրջանի բնակավայրեր Կատեգորիա:Ուկրաինայի գյուղեր
Տերմինաբանություն
Տերմինաբանություն, եզրաբանություն,
Տես նաև
Կատեգորիա:Լեզվաբանության բաժիններ Կատեգորիա:Բառագիտություն
Էսկիվիաս
Էսկիվիաս (Esquivias) մունիցիպալիտետը Իսպանիայում։ Գտնվում է Տոլեդո պրովինցիայի Կաստիլիա լա Մանչա ինքնավար համայնքի կազմում։ Մունիցիպալիտետը գտնվում է Լա Սագրա շրջանում։ Տարածքը կազմում է 25 կմ², բնակչությունը` 5376 մարդ (2010 թվականի տվյալներով)։ Պրովինցիայի վարչական կենտրոնից գտնվում է 42 կմ հեռավորության վրա։ Քաղաքի հովանավորն է հանդիսանում դե լա Լեչե աստվածամայրը։
Արտաքին հղումներ
Կատեգորիա:Իսպանիայի քաղաքներ
Մթնշաղ (ֆիլմաշար)
Սերիալը զարգացման փուլում էր 2004 թվականից Paramount Pictures-ում, որի ընթացքում գրվեց «Մթնշաղ» ֆիլմի էկրանավորումը, որը զգալիորեն տարբերվում էր վեպից ։ Երեք տարի անց Summit Entertainment-ը ձեռք բերեց ֆիլմի իրավունքները։ Այն բանից հետո, երբ «Մթնշաղ»-ը իր բացման օրը հավաքեց $35,7 միլիոն, Summit Entertainment-ը հայտարարեց, որ սկսելու է «Նորալուսնի» արտադրությունը (նրանք նույն ամսվա սկզբին ձեռք էին բերել մնացած վեպերի իրավունքները) ։ «Լուսաբացի» երկու մասից բաղկացած էկրանավորումը սկսեց նկարահանվել 2010 թվականի նոյեմբերին՝ թողարկման ամսաթվերով՝ համապատասխանաբար 2011 թվականի նոյեմբերի 18-ին և 2012 թվականի նոյեմբերի 16-ին  ։
Զարգացում
Մթնշաղը մշակվում էր մոտ երեք տարի Paramount Pictures-ի MTV Films-ում, որի ընթացքում գրվեց վեպից էականորեն տարբերվող էկրանավորումը ։ Օրինակ՝ սցենարը Բելլային վերածեց աստղային մարզիկի։ Այն այնքան տարբեր էր, որ Ստեֆանի Մայերը անհանգստացավ, որ սխալ որոշում է կայացրել՝ վաճառելով իր վեպի ֆիլմի իրավունքները։ Նա ավելի ուշ ասաց. «Նրանք կարող էին հանել այդ [ավելի վաղ] ֆիլմը, այն անվանել այլ կերպ, և ոչ ոք չէր իմանա, որ դա «Մթնշաղն» է։
Երբ 2007 թվականի ապրիլին Summit Entertainment-ը կրկին հայտարարեց իրեն որպես լիարժեք սպասարկող ստուդիա, այն ձեռք բերեց իրավունքներ՝ ձգտելով ստեղծել ֆիլմի արտոնություն՝ հիմնված գրքի և դրա շարունակությունների վրա ։ Էրիկ Ֆեյգը՝ Summit Entertainment-ի պրոդյուսերական բաժնի նախագահը, երաշխավորեց գրքին սերտ էկրանավորումը ։ Մեյերը կարծում էր՝ Summit-ը թույլատրելու է, որ նա լինի ֆիլմի մի մասը։
Ֆիլմի ռեժիսորի համար վարձեցին Քեթրին Հարդվիկին, իսկ դրանից անմիջապես հետո Մելիսա Ռոզենբերգը աշխատանքի ընդունվեց ֆիլմի սցենարի համար ։ Ռոզենբերգը մինչև օգոստոսի վերջ մշակեց ուրվագիծը, այնուհետև հաջորդ ամիս աշխատեց սցենարի վրա Հարդվիկի հետ։ «Նա ուներ ամենատարբեր հանճարեղ գաղափարներ… Ես ավարտում էի տեսարանները և ուղարկում նրան և հետ կվերցնեի նրա գրառումները» ։ WGA-ի մոտալուտ գործադուլի պատճառով Ռոզենբերգն աշխատել է լրիվ դրույքով, որպեսզի ավարտի սցենարը մինչև հոկտեմբերի 31-ը ։ Վեպը էկրանին հարմարեցնելիս նա «ստիպված էր շատ խտացնել»՝ համադրելով որոշ կերպարներ, իսկ մյուսներին դուրս թողնելով ։ «Մեր նպատակն էր հավատարիմ մնալ գրքին,- բացատրեց Ռոզենբերգը,- և դա ավելի քիչ կապ ունի այն բառ առ բառ հարմարեցնելու հետ, և ավելի շատ՝ համոզվելու, որ հերոսների զգացմունքային ճանապարհորդությունները նույնն են» ։ Հարդվիկը առաջարկեց օգտագործել ձայնային փոխանցումներ գլխավոր հերոսի ներքին երկխոսությունը փոխանցելու համար, քանի որ վեպը պատմվում է Բելլայի տեսանկյունից։
Հարդվիկը, ֆիլմը մշակելիս, հաշվի էր առնում Մեյերի կարծիքը. օրինակ, տեսարանը մի փոքր փոխելուց հետո կապ էր հաստատում հեղինակի հետ։ Մեյերը սպասում էր վատագույնին, բայց, փոխարենը, գրքի կինոադապտացիայի իր փորձն անվանեց «լավագույնը, որի վրա կարող էի հույս ունենալ» ։
«Մթնշաղը» ի սկզբանե նախատեսված էր թողարկվել 2008 թվականի դեկտեմբերին, սակայն տեղափոխվել է 2008 թվականի նոյեմբերի 21-ին, այն բանից հետո, երբ «Հարրի Փոթերը և Կիսարյուն Արքայազնը» 2008 թվականի նոյեմբերի թողարկումից տեղափոխվել է 2009 թվականի հուլիսին ։
Քասթինգ
''Տես նաև. «Մթնշաղ» ֆիլմի կերպարների ցանկ''
Քրիսթեն Ստյուարտը Adventureland-ի նկարահանման հրապարակում էր, երբ Հարդվիկը այցելեց նրան քասթինգի համար, և աղջիկը «գրավեց» ռեժիսորին ։ Հարդվիկը սկզբում չէր ընտրել Ռոբերտ Պատինսոնին Էդվարդ Կալենի դերի համար. բայց Ստյուարտի հետ նրա տանը լսումներից հետո նա ընտրվեց ։ Մեյերը Փաթինսոնին թույլ է տվել դիտել անավարտ «Կեսգիշերի արևի» ձեռագիրը, որը նկարագրում է «Մթնշաղի» իրադարձությունները Էդվարդի տեսանկյունից ։ Մեյերը հուզված և հիացած էր երկու գլխավոր հերոսների քասթինգի ժամանակ ։ Մինչև նախնական արտադրությունը՝ նա ցանկություն էր հայտնել, որ Էմիլի Բրաունինգը և Հենրի Քավիլը ստանձնեն համապատասխանաբար Բելլայի և Էդվարդի դերերը ։ Պիտեր Ֆաչինելլին ի սկզբանե չէր ընտրվել որպես Կարլայլ Կալենի դերակատար. «Հարդվիկը հավանեց նրան, բայց կար ևս մեկ դերասան, ում ստուդիան ձգտում էր» ։ Անհայտ պատճառներով այդ դերասանը չկարողացավ խաղալ դերը, և նրա փոխարեն ընտրվեց Ֆաչինելլին ։ Էշլի Գրինի՝ Էլիս Կալենին մարմնավորելու ընտրությունը քննադատության է ենթարկվել որոշ երկրպագուների կողմից, քանի որ Գրինը 7 դյույմ (18 սմ) բարձրահասակ է իր կերպարից, ինչպես նկարագրված է վեպում։ Մեյերն ասաց, որ Ռեյչել Լի Քուքը նման է Էլիսի իր տեսլականին ։ Նիկի Ռիդը, ով մարմնավորել է Ռոզալի Հեյլին, նախկինում աշխատել է Հարդվիքի հետ հաջողված «Thirteen»-ի (2003), որի հեղինակը նրանք են, և «Lords of Dogtown»-ի (2005) վրա։
Քելան Լատսը Աֆրիկայում էր՝ նկարահանվելով HBO-ի «Սպանել սերունդը» մինի սերիալում, երբ անցկացվում էին Էմմեթ Կալենի կերպարի լսումները։ Դերը արդեն տրված էր, երբ HBO-ի արտադրությունն ավարտվեց 2007 թվականի դեկտեմբերին, բայց ընտրված դերասանը «կտրվեց»։ Այնուհետև Լատսը լսումներ անցավ և տեղափոխվել է Օրեգոն, որտեղ Հարդվիկը անձամբ ընտրեց նրան ։
Ռաշել Լեֆևրը ցանկանում էր խաղալ ֆիլմում, քանի որ ռեժիսորը Հարդվիկն էր. նա տեսավ «կերպարը բացահայտելու ներուժը, հուսով եմ, երեք ֆիլմերում». և նա ցանկանում էր մարմնավորել վամպիրին ։ «Նա կարծում էր, որ վամպիրները հիմնականում մարդկային անհանգստության և կենդանի լինելու վերաբերյալ հարցերի լավագույն փոխաբերությունն են» ։ Քրիստիան Սերատոսը սկզբում լսում էր Ջեսիկա Սթենլիի համար, բայց գրքերը կարդալուց հետո նա «լիովին սիրահարվեց Անժելային» և օգտվեց Անջելա Վեբերի համար լսումների անցկացման ավելի ուշ հնարավորությունից ։ Ջեսիկա Սթենլիի դերը բաժին հասավ Աննա Քենդրիկին, ով այդ դերը ստացավ տարբեր դերասանների մասնակցությամբ երկու միախառնման լսումներից հետո ։
«Մթնշաղի» և «Նորալուսնի» միջև Ջեյքոբ Բլեքի կերպարում տեղի ունեցող հիմնական ֆիզիկական փոփոխությունների պատճառով ռեժիսոր Քրիս Վեյցը մտածեց փոխարինել Թեյլոր Լոթներին շարունակության մեջ մի դերասանով, ով կարող էր ավելի ճշգրիտ պատկերել «նոր, ավելի մեծ Ջեյքոբ Բլեքը» ։ Փորձելով պահպանել դերը, Լոթները շատ է աշխատել և ծանրացրել 30 ֆունտ ։ 2009 թվականի հունվարին Վեյցը և Summit Entertainment-ը հայտարարեցին, որ Լոթները կշարունակի որպես Ջեյքոբ «Նորալուսին» ֆիլմում ։
2009 թվականի մարտի վերջին Summit Entertainment-ը հրապարակեց այն դերասանների ցուցակը, ովքեր Լոթների կողքին կներկայացնեն «գայլերի ոհմակին»։ Քասթինգը մնացած Քվիլյետ մարդկանց համար գլխավորել է քասթինգի տնօրեն Ռենե Հեյնսը, ով աշխատել է մեծ տեղաբնիկ ամերիկացի դերասանների հետ ֆիլմերի վրա, ինչպիսիք են «Գայլերի հետ պարողը» և «Թաղել իմ սիրտը վիրավոր ծնկի մոտ» :
2009 թվականի կեսերին հայտարարվեց, որ Բրայս Դալլաս Հովարդը կփոխարինի Ռաշել Լեֆևրին՝ որպես Վիկտորիա, երրորդ՝ «Խավարում» ֆիլմում։ Summit Entertainment-ը փոփոխությունը վերագրել է պլանավոման կոնֆլիկտներին։ Լեֆևրն ասաց, որ ինքը ապշած և մեծապես տխուր է որոշումից ։ Ջոդել Ֆերլանդը նկարահանվել է նոր վերածված վամպիր Բրիի դերում ։ Երրորդ ֆիլմի մյուս նոր դերասանական կազմն են՝ Խավիեր Սամուելը Ռայլիի դերում, Ջեք Հյուսթոնը Ռոյս Քինգ II-ի դերում , Կատալինա Սանդինո Մորենոն՝ Մարիայի դերում, Ջուլիա Ջոնսը Լիա Քլիրուոթերի դերում և Բուբու Ստյուարտը՝ Սեթ Քլիրուոթերի դերում։
Արտադրություն
2008 թվականի նոյեմբերի սկզբին Summit-ը հայտարարեց, որ իրենք ստացել են Ստեֆանի Մայերի «Մթնշաղ» շարքի մնացած՝ «Նորաուսին», «Խավարում» և «Լուսաբաց» գրքերի իրավունքները ։ 2008 թվականի նոյեմբերի 22-ին՝ «Մթնշաղ» ֆիլմի թատերական թողարկումից մեկ օր անց, Summit-ը հաստատեց, որ իրենք կսկսեն աշխատել «Նորալուսնի» վրա։ Մելիսա Ռոզենբերգն աշխատում էր վեպի հարմարեցման վրա մինչև «Մթնշաղի» թողարկումը և 2008 թվականի նոյեմբերին՝ «Մթնշաղի» բացման հանգստյան օրերին, ներկայացրեց «Նորալուսնի» նախագիծը ։
2008 թվականի դեկտեմբերի սկզբին հայտարարվեց, որ «Մթնշաղի» ռեժիսոր Քեթրին Հարդվիկը չի վերադառնա շարունակությունը բեմադրելու համար։ Հարդվիկը որպես նախագիծը լքելու պատճառ նշել է ժամանակային սահմանափակումները ։ Փոխարենը, «Ոսկե կողմնացույց» ֆիլմի ռեժիսոր և «Ամերիկյան թխվածք»-ի համատնօրեն Քրիս Վայցը վարձվեց «Մթնշաղ:Նորալուսին» ֆիլմի ռեժիսորի համար ։ «Նորալուսին» ֆիլմի նկարահանումները սկսվել են 2009 թվականի մարտի վերջին Վանկուվերում, իսկ 2009 թվականի մայիսի վերջին՝ Իտալիայի Մոնտեպուլչիանո քաղաքում  ։
2009 թվականի սկզբին, մինչ «Մթնշաղ։ Նորալուսին »-ի թողարկումը, Summit-ը հաստատեց, որ իրենք կսկսեն «Մթնշաղ։ Խավարում»-ի արտադրությունը։ Քանի որ, երբ սկսվեցին «Մթնշաղ։ Խավարում»-ի նկարահանումները,Վեյցը «Նորալուսնի» հետարտադրական փուլում էր, նա չէր նկարահանի երրորդ ֆիլմը ։ Փոխարենը, «Մթնշաղ։ Խավարում»-ը ստանձնել է ռեժիսոր Դեյվիդ Սլեյդը, իսկ Մելիսա Ռոզենբերգը վերադառնում է որպես սցենարիստ ։ Նկարահանումները սկսվել են 2009 թվականի օգոստոսի 17-ին Վանկուվերի կինոստուդիայում և ավարտվել հոկտեմբերի վերջին, իսկ հետարտադրությունը սկսվել է հաջորդ ամսվա սկզբին ։ 2010 թվականի ապրիլին պարզվեց, որ ֆիլմի վերանկարահանումների կարիք կա։ Սլեյդին, ով նախկինում ասում էր, որ նրանց մոտ չի լինելու, տեսել են Ստեֆանի Մայերի հետ միասին նկարահանման հրապարակում։ Ներկա էին նաև երեք գլխավոր աստղերը ։
Սերիալի նախորդ ֆիլմերի պրոդյուսեր Ուիք Գոդֆրին 2009-ի կեսերին հայտարարեց, որ իրենք բոլոր մտադրություններ ունեն նկարահանելու «Լուսաբաց»-ի կինոտարբերակը ։ Ամիսներ շարունակվող շահարկումներից և դերասանական ասեկոսեներից հետո<ref name="BDconfirmed">, 2010թ. ապրիլի 28-ին պաշտոնապես հայտարարվեց, որ «Օսկար» մրցանակի դափնեկիր Բիլ Կոնդոնը, ով նկարահանել է «Աստվածներ և հրեշներ» և «Երազող աղջիկներ» ֆիլմերը, կնկարահանի «Լուսաբաց»-ը; Ֆիլմի պրոդյուսերը կլինեն Ուիք Գոդֆրին, Կարեն Ռոզենֆելթը և հեղինակ Ստեֆանի Մայերը։ «Ես շատ հուզված եմ այս սագայի գագաթնակետը էկրանին կյանքի կոչելու հնարավորություն ստանալու համար։ Ինչպես գիտեն սերիալի երկրպագուները, սա եզակի գիրք է, և մենք հուսով ենք ստեղծել նույնքան եզակի կինոփորձ»,- ասել է Բիլ Կոնդոնը։ Առաջին մասի թողարկման ամսաթիվը նշանակվել է 2011 թվականի նոյեմբերի 18-ին, իսկ երկրորդը նախատեսված է թողարկել 2012 թվականի նոյեմբերի 16-ին ։ Այդ հայտարարությունից հետո Սամմիթը պաշտոնապես հաստատեց, որ չորրորդ գրքի երկու մասից բաղկացած ադապտացիայի արտադրությունը կսկսվի 2010 թվականի հունիսի 11-ին ։ Այս հայտարարությամբ պարզ դարձավ, որ բոլոր հիմնական դերասանները, ներառյալ երեք գլխավոր դերերը՝ Քալենի ընտանիքը և Չարլի Սուոնը, կվերադառնան երկու մասի համար։ Հաստատվել է նաև,որ Բիլ Կոնդոնը կլինի երկու մասերի ռեժիսորը ։
«Մթնշաղ»
''Հիմնական հոդված. «Մթնշաղ» (սաունդրեք)''
«Մթնշաղ. Օրիգինալ սաունդթրեքը» ընտրվել է երաժշտության ղեկավար Ալեքսանդրա Պացաֆասի կողմից : Ալբոմը թողարկվել է 2008 թվականի նոյեմբերի 4-ին Patsavas' Chop Shop լեյբլի կողմից, Atlantic Records-ի հետ համատեղ, և առաջին տեղում է եղել Billboard 200-ում՝ վաճառելով մոտ 165,000 օրինակ թողարկման առաջին շաբաթվա ընթացքում, որից 29%-ը։ թվային ներբեռնումներ ։ «Մթնշաղը» թատերական ֆիլմերի ամենաշատ վաճառվող սաունդթրեքն է ԱՄՆ-ում ։ Paramor-ի «Decode»-ը սաունդթրեքից թողարկված առաջին սինգլն էր։ Դրա պրեմիերան տեղի ունեցավ Paramore-ի երկրպագուների ակումբի կայքում և Ստեֆանի Մայերի պաշտոնական կայքում 2008 թվականի հոկտեմբերի 1-ին ։ Երգը 2010 թվականի փետրվարի 16-ին ԱՄՆ-ում ստացավ պլատինե սերտիֆիկատ՝ վաճառելով ավելի քան 1,000,000 օրինակ։ Այն նաև առաջադրվել է «Գրեմմի» մրցանակի համար 2010 թվականին՝ ֆիլմի համար գրված լավագույն երգ անվանակարգում։ Փերի Ֆարելի «Go All Way (Into the Twilight)»-ը սաունդթրեքից թողարկված երկրորդ սինգլն էր։ Դրա պրեմիերան տեղի է ունեցել Մայերի կայքում 2008 թվականի հոկտեմբերի 23-ին  ։
«Մթնշաղ։ Սաունդթրեք»-ը ստեղծվել և կազմակերպվել է Քարթեր Բուրվելի կողմից 9-ից 10 շաբաթ տևողությամբ, և ձայնագրվել և միքսվել է մոտ 2 շաբաթվա ընթացքում 2008 թվականի սեպտեմբերի վերջին ։ Բուրվելը սկսեց պարտիտուրը Բելլայի և Էդվարդի հարաբերությունների համար «Սիրո թեմայով», որի տարբերակը դարձավ «Բելլայի օրորոցայինը», որը Ռոբերտ Պատինսոնը խաղում է ֆիլմում, և որը ներառված է Օրիգինալ կինոֆիլմի սաունդրեքում ։ Բնօրինակ թեման առկա է ամբողջ ֆիլմում և ծառայում է «խաղալ սիրավեպը, որը մղում է սյուժեն» ։ Բուրվելի հեղինակած մեկ այլ թեմա էր «Գիշատիչի թեման», որը բացում է ֆիլմը և նախատեսված է խաղալ Էդվարդի վամպիրային բնույթը ։ Այլ թեմաները ներառում են բաս-գիծ, թմբուկի հարված և աղավաղված կիթառի ձայն քոչվոր վամպիրների համար, և մեղեդի Կալենի ընտանիքի համար ։ «Մթնշաղ։ Սաունդթրեք»-ը թվային տարբերակով թողարկվել է 2008 թվականի նոյեմբերի 25-ին, իսկ խանութներում՝ դեկտեմբերի 9-ին ։
«Մթնշաղ։ Նորալուսին»
''Հիմնական հոդված. «Մթնշաղ։ Նորալուսին» (սաունդրեք)''
«Մթնշաղ։ Նորալուսին» (Օրիգինալ կինոֆիլմի սաունդրեքի) երաժշտության ղեկավարը Ալեքսանդրա Պացավասն էր, իսկ հեղինակը՝ Ալեքսանդր Դեպլան ։ Ֆիլմի ռեժիսոր Քրիս Վայցը աշխատանքային հարաբերություններ ունի Դեսպլաթի հետ, ով նկարահանել է իր նախորդ ֆիլմերից մեկը՝ «Ոսկե կողմնացույցը» (2007) : Սաունդրեքը թողարկվել է 2009 թվականի հոկտեմբերի 16-ին Patsavas' Chop Shop լեյբլի կողմից՝ Atlantic Records-ի հետ համատեղ ։ Ալբոմը հայտնվեց Billboard 200-ի 2-րդ հորիզոնականում, իսկ ավելի ուշ բարձրացավ 1-ին հորիզոնական՝ վաճառվելով 153,000 օրինակ։
«Մթնշաղ։ Խավարում»
''Հիմնական հոդված. «Մթնշաղ։ Խավարում» (սաունդրեք)''
«Մթնշաղ։ Խավարում» (Օրիգինալ կինոֆիլմի սաունդրեքի) երաժշտության ղեկավարը կրկին Ալեքսանդրա Պացավասն էր։ Այն թողարկվել է 2010 թվականի հունիսի 8-ին Patsavas' Chop Shop լեյբլի կողմից, Atlantic Records-ի հետ համատեղ ։ Սաունդթրեքի գլխավոր սինգլը՝ «Neutron Star Collision (Love Is Forever)»՝ բրիտանական Muse խմբի կատարմամբ, թողարկվել է 2010 թվականի մայիսի 17-ին ։ Սաունդթրեքը հայտնվեց ԱՄՆ-ի Billboard 200 ալբոմների հիթ-շքերթի երկրորդ հորիզոնականում՝ մոտ 144,000 օրինակ վաճառքով։
Ֆիլմի պարտիտուրը՝ «Մթնշաղ։ Խավարումը», հեղինակել է Հովարդ Շորը, ով ստեղծել է «Մատանիների տիրակալը» (2001-2003) եռերգության պարտիտուրները ։
«Մթնշաղ։ Լուսաբաց Մաս 1»
''Հիմնական հոդված. «Մթնշաղ։ Լուսաբաց Մաս 1» (սաունդրեք)''
«Մթնշաղ։ Լուսաբաց Մաս 1» (Օրիգինալ կինոֆիլմի սաունդրեքի) համար թողարկվեց երկու սինգլ՝ Քրիստինա Փերիի «A Thousand Years» և Բրունո Մարսի «It Will Rain»:
«Մթնշաղ։ Լուսաբաց Մաս 2»
''Հիմնական հոդված. «Մթնշաղ։ Լուսաբաց Մաս 2» (սաունդրեք)''
Ընդունելություն
Միայն 2008 թվականի նոյեմբերի 21-ի կեսգիշերային ցուցադրություններից «Մթնշաղը» տոմսերի վաճառքից ավելի քան 7 միլիոն դոլար է հավաքել ։ Բացման օրը այն հավաքել է 35,7 միլիոն դոլար։ Միացյալ Նահանգներում և Կանադայում իր բացման հանգստյան օրերին «Մթնշաղը» հավաքել է 69,6 միլիոն դոլար 3,419 կինոթատրոններից՝ միջինը 20,368 դոլար մեկ թատրոնի համար ։
Ֆիլմը վաստակել է 192,7 միլիոն դոլար ԱՄՆ-ում և Կանադայում, և ևս 200,8 միլիոն դոլար՝ միջազգային տարածքներում՝ ընդհանուր 393,6 միլիոն դոլար ամբողջ աշխարհում ։
Ֆիլմը թողարկվել է DVD-ով Հյուսիսային Ամերիկայում 2009 թվականի մարտի 21-ին՝ կեսգիշերային թողարկման երեկույթների ընթացքում, և առաջին օրը վաճառվել է ավելի քան 3 միլիոն տոմս ։ Այն շարունակել է վաճառել տոմսերը՝ ընդհանուր 2012թ. հուլիսի դրությամբ՝ կազմելով 201,323,629 ԱՄՆ դոլար։
«Մթնշաղ։ Նորալուսին»-ը տոմսերի նախնական վաճառքի ռեկորդներ է սահմանել՝ ստիպելով որոշ թատրոններ ավելացնել լրացուցիչ ցուցադրություններ ։ Ֆիլմը ռեկորդներ է սահմանել որպես ներքին (Միացյալ Նահանգներ և Կանադա) կինովարձույթի պատմության մեջ ամենամեծ կեսգիշերային բացումը, հավաքելով մոտ 26,3 միլիոն դոլար 3514 կինոթատրոններում, նախքան ընդլայնվելով մինչև 4024 կինոթատրոն։ Նախկինում ռեկորդը պատկանում էր «Հարի Փոթերը և Կիսարյուն Արքայազնը»-ին, որը կեսգիշերին տեղի ունեցած պրեմիերայի ժամանակ հավաքեց 22,2 միլիոն դոլար։ Ֆիլմը 72,7 միլիոն դոլար է հավաքել իր բացման օրը՝ դառնալով ներքին պատմության մեջ ամենամեծ մեկօրյա բացումը, գերազանցելով «Մութ ասպետի» 67,2 միլիոն դոլարը ։ Այս բացումը մեծապես նպաստեց մեկ այլ ռեկորդի. առաջին անգամ, երբ ներքին կինովարձույթի լավագույն տասնյակը մեկ օրում հավաքեց ավելի քան 100 միլիոն դոլարի համախառն եկամուտ ։
«Մթնշաղ։ Նորալուսին»-ի բացման շաբաթավերջը ներքին պատմության մեջ իններորդ ամենաբարձր բացման շաբաթն է՝ $142,839,137: Ֆիլմը նաև ունի վեցերորդ ամենաբարձր բացման շաբաթավերջն աշխարհում՝ 274,9 միլիոն դոլար ընդհանուր գումարով ։
«Մթնշաղը» հանրաճանաչ մշակույթում
2010 թվականին թողարկվեց «Վամպիրները ծծում են» պարոդիական ֆիլմը՝ Ջեն Պրոսկեի, Մեթյու Լանթերի և Քրիս Ռիջիի մասնակցությամբ, որի նյութը հիմնականում հիմնված էր «Մթնշաղի» և դրա շարունակության՝ «Մթնշաղ։ Նորալուսնի» վրա։ Թեև ֆիլմը քննադատական ձախողում էր, Rotten Tomatoes-ի քննադատները նրան տվել էին միայն 4% հավանության վարկանիշ, այն ֆինանսական հաջողություն էր՝ առաջին տեղը զբաղեցնելով Միացյալ Նահանգներում և հավաքելով ավելի քան 80,000,000 դոլար ամբողջ աշխարհում՝ 20,000,000 դոլար բյուջեի դիմաց. : 2012 թվականին մեկ այլ պարոդիական ֆիլմ՝ Breaking Wind, անհայտ դերասաններից կազմված դերասանական կազմով, անմիջապես թողարկվեց DVD-ով Lionsgate Home Entertainment-ի կողմից ''։
Հաջողակ անիմացիոն ֆիլմը՝ «Տրանսիլվանիա հյուրանոց», հակիրճ ծաղրում էր «Մթնշաղը», մասնավորապես այն տեսարանը, որտեղ Բելլան բացահայտում է Էդվարդի վամպիրիզմը Ֆորքսի ավագ դպրոցի մոտ գտնվող անտառներում։ Տեսարանը, որը տևում է ընդամենը մի քանի վայրկյան, կարելի է տեսնել ինքնաթիռի հեռուստացույցով խաղալիս, երբ կոմս Դրակուլան փորձում է համոզել Ջոնաթանին ներել իրեն և վերադառնալ Տրանսիլվանիա հյուրանոց ։
2019 թվականին ռուս գեղասահորդուհի Ալյոնա Կոստորնայա իր անվճար ծրագրի համար օգտագործել է «Նորալուսնի» սաունդթրեքի երաժշտությունը։
Արտաքին հղումներ
Կատեգորիա:Անգլերեն ֆիլմեր Կատեգորիա:Մթնշաղ Կատեգորիա:Ամերիկյան ֆիլմաշարեր Կատեգորիա:Ֆիլմեր դեռահասների համար Կատեգորիա:Կալիֆոռնիայում նկարահանված ֆիլմեր Կատեգորիա:Վանկուվերում նկարահանված ֆիլմեր Կատեգորիա:Բիլ Կոնդոնի ֆիլմեր Կատեգորիա:2010-ականների ֆենտեզի ֆիլմեր Կատեգորիա:Summit Entertainment ֆիլմեր Կատեգորիա:Lionsgate ֆիլմեր Կատեգորիա:Ֆիլմեր մարդագայլերի մասին
Բաբուշկի (գյուղ, Չուդնևսկի շրջան)
Բաբուշկի (Бабушки), գյուղ Ուկրաինայի Ժիտոմիրի մարզի Չուդնևսկի շրջանում։ Հիմնադրվել է 1928 թվականին։
2001 թվականի տվյալներով Բաբուշկի գյուղում բնակվում էր 679 մարդ։ Բնակավայրը զբաղեցնում է 2,95 կմ² տարածք։ Բնակչության խտությունը կազմում էր 230,17 մարդ/կմ²։
Արտաքին հղումներ
Կատեգորիա:Ուկրաինայի Ժիտոմիրի մարզի Չուդնևսկի շրջանի բնակավայրեր Կատեգորիա:Ուկրաինայի գյուղեր Կատեգորիա:1928 թվականին հիմնադրված բնակավայրեր
Սեռական դաստիարակություն (հեռուստասերիալ, 2019)
«Սեռական դաստիարակություն» (Sex Education), բրիտանական կատակերգական դրամա հեռուստասերիալ, որը պատմում է անգլիական Մուրդեյլ քաղաքի միջնակարգ դպրոցի աշակերտների և նրանց խնդիրների մասին։ Սերիալի առաջին եթերաշրջանը, որը բաղկացած է 8 սերիայից, թողարկվել է Նեթֆլիքսի կողմից 2019 թվականի հունվարի 11-ին։ Առաջին եթերաշրջանը Rotten Tomatoes կայքի օգտատերերի կողմից բարձր գնահատականների է արժանացել։ Սերիալում լուսաբանվում են այնպիսի թեմաներ, ինչպիսիք են սեռական ինքնությունը, հիպերսեռականությունը, ակամա ինքնազսպումը, ձեռնաշարժությունը, սիրային ամաչկոտությունը, դեռահասային սեռականությունը, դեռահասային հղիությունը, ռիսկային սեռական վարքագիծը  ։
2019 թվականի փետրվարի 2-ին Նեթֆլիքս սթրիմինգային ծառայությունը պաշտոնապես երկարաձգել է սերիալը մինչև երկրորդ եթերաշրջան ։ 2020 թվականի փետրվարի 10-ին հայտարարվել է, որ թողարկվելու է նաև երրորդ եթերաշրջանը ։
Սյուժե
Սերիալի գործողությունը տեղի է ունենում Մուրդեյլ փոքրիկ քաղաքի միջնակարգ դպրոցում։ Սյուժեի հիմքում ընկած են այն իրավիճակները, որոնցում հայտնվում են գլխավոր հերոսի՝ Օթիս Միլբերնի համադասարանցիները։ Օթիսն ապրում է իր մոր՝ Ջին Միլբերնի հետ, որը սեքսոլոգիայի և հարաբերությունների հոգեբանության հայտնի մասնագետ է։ Ուսումնական տարվա առաջին իսկ օրերին Օթիսը ստիպված է օգնել դպրոցական խուլիգանին սեռական խնդիրների հարցում` իր ընկերոջը հանգիստ թողնելու խոստման դիմաց։ Մեյվ Ուալիի համար ակնհայտ է դառնում Օթիսի՝ դեռահասների անձնական խնդիրները լուծելու բացահայտ տաղանդը, ինչի պատճառով էլ նա առաջարկում է վերջինիս խորհուրդներ տալ դասընկերներին փողի դիմաց։ Մեյվի հետ մտերմանալու ցանկությունը դրդում է Օթիսին համաձայնվել և բիզնես սկսել նոր ընկերուհու հետ։
Հեռուստասերիալի առանձնահատկություններ
Յուրաքանչյուր նոր պատմություն, որպես կանոն, սկսվում է սեքսի տեսարանից, որը ցույց է տալիս այն խնդիրը, որը պետք է լուծի գլխավոր հերոսը։ Դեռահասների սեռական խնդիրները հասունացման, սեփական անհատականության, բարոյական ընտրության, կյանքի իմաստի որոնման ավելի խորը հարցերի լուսաբանման համար ֆոն են դարձել։ Սերիալի թիմը մեծ ուշադրություն է հատկացրել դպրոցներում բուլիինգի, հոմոֆոբիայի, սերունդների հակամարտության, թմրամիջոցների օգտագործման և ինքնասպանության փորձ կատարելու համար հնարավոր պատճառները լուսաբանելու վրա։ Հատկանշական է, որ ի տարբերություն այլ երիտասարդական սերիալների, «Սեռական դաստիարակությունը» նվազագույն շեշտ է դնում ժամանակակից դարաշրջանի ատրիբուտների վրա՝ փորձելով հանդիսատեսի ուշադրությունը կենտրոնացնել մարդկանց միջև կենդանի հարաբերությունների վրա։
Հեռուստասերիալի երաժշտություն
Սերիալում մեծ շեշտ է դրվում երաժշտական ուղեկցության ընտրության վրա՝ հերոսների բնավորությունը և անհատականությունը ընդգծելու համար։ Օթիս Միլբերնը պոստ փանկի երկրպագու է, թեև իր խոստովանությամբ քնում է միայն կետերի ճիչերի ձայնագրության ներքո։ Մեյվ Ուայլին սիրում է նոր ալիքի փանկ ռոք լսել։ Նրա ամենասիրելի խմբերից մեկը նորվեգական Sløtface քառյակն է։ Սերիալում հնչում են նաև The Cure, Bikini Kill, Billy Idol, Talking Heads, UB40, The Smiths, A-Ha և Generation X խմբերի երգերը։
Նկարահանումներ
Սերիալի նկարահանումներն անցկացվել են Հարավային Ուելսի տարածքում և Անգլիայի Ուայ գետի հովտում, այդ թվում՝ Մոնմութշիրի Լլանդոգո և Թինթերն բնակավայրերում։ Տեսարանները, որոնք տեղի էին ունենում Մուրդեյլի միջնակարգ դպրոցում, նկարահանվել են Նյուպորտի Կորլեոնե քաղաքի Հարավային Ուելսի համալսարանի նախկին կամպուսում  ։
Քննադատություն
Առաջին եթերաշրջանը դրական արձագանք է ստացել քննադատների կողմից։ Rotten Tomatoes վեբ կայքում հավանության վարկանիշն 91% է՝ 8,36 միջին գնահատականով։ Այդ գնահատականը հիմնված է 57 գրախոսությունների վրա։
Metacritic կայքը, որն օգտագործում է միջին արժեքը, եթերաշրջանին շնորհել է 100-ից 81 գնահատականը 16 ակնարկների հիման վրա, ինչը «համընդհանուր ճանաչում» է նշանակում ։
Դրական ակնարկում Լիզ Շենոն Միլերը IndieWire-ից սերիալին A- է գնահատել ։
Լյուիս Նայթը Daily Mirror-ից սերիալը պարգևատրել է 5 աստղով՝ նշելով.
Նյու Յորք Թայմսի մեկնաբան Ջեյմս Պոնիվոզիկը սերիալը բնութագրել է որպես
The Washington Post-ից Հենք Սթյուերի խառը գնահատականում նշվում է.
Էդ Փաուերը The Independent-ից քննադատել է սերիալը և դրան 5-ից ընդամենը 2 աստղ է նշանակել՝ գրելով.
Շուտի Գաթվան, որը կատարել է սևամորթ գեյ դեռահաս Էրիկի դերը, գովեստի խոսքեր է ստացել քննադատների կողմից, որոնք նշել են, որ նրան հաջողվել է իր կերպարում խուսափել գեյի և սևամորթ «լավագույն ընկերոջ» կլիշե կերպարից ։
2019 թվականի հունվարի 17-ին՝ թողարկումից մեկ շաբաթ անց, Նեթֆլիքսը հայտարարել է, որ հեռուստասերիալը դիտվել է ավելի քան 40 միլիոն հանդիսատեսի կողմից ։
Արտաքին հղումներ
Կատեգորիա:Անգլերեն հեռուստասերիալներ Կատեգորիա:Հեռուստասերիալներ այբբենական կարգով Կատեգորիա:Նեթֆլիքսի բնօրինակ ծրագրեր Կատեգորիա:2019 հեռուստասերիալներ Կատեգորիա:Անգլերեն հեռուստասերիալներ Կատեգորիա:Բրիտանական հեռուստասերիալներ Կատեգորիա:Բրիտանական դրամա հեռուստասերիալներ Կատեգորիա:2010-ականների հեռուստասերիալներ
(2157) Էշբրուկ
(2157) Էշբրուկ (Ashbrook), աստերոիդ աստերոիդների հիմնական գոտում։ Հայտնաբերվել է 1924 թվականի մարտի 7-ին Կառլ Ռեյնմուտի կողմից Հայդելբերգում ։
Միջին հեռավորությունը Արեգակից կազմում է 2,782735 ա. մ., առավելագույնը մոտենում է 2,4683 ա. մ. հեռավորության վրա և հեռանում 3,0972 ա. մ. ։ Արեգակի շուրջ մեկ ամբողջական պտույտ է կատարում 1695,53 երկրային օրվա ընթացքում, իր ուղեծրով շարժվելով միջինում 0,212323 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,63° անկյուն։
Ըստ Տոլենի սպեկտրալ դասակարգման պատկանում է S դասին ։
Արտաքին հղումներ
Կատեգորիա:Աստերոիդների դաս S Կատեգորիա:Գեֆյոնի ընտանիքի աստերոիդներ Կատեգորիա:1924 թվականին հայտնաբերված աստղագիտական մարմիններ Կատեգորիա:Կառլ Ռեյնմուտի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Գոռ Վարդանյան (դերասան)
Գոռ Վարդանյան, հայ դերասան, ռեժիսոր, պրոդյուսեր, Դուքենդո կարատեի ֆեդերացիայի նախագահ, Երևանի նախկին քաղաքապետ Տարոն Մարգարյանի խորհրդական ։
Կենսագրական տվյալներ
Գոռ Վարդանյանը ծնվել է 1972 թվականի հունիսի 12-ին, Երևանում։ 1979-1989 թվականներին սովորել և ավարտել է Մասիսի N1 միջնակարգ դպրոցը։ 1982-1986 թվականներին սովորել և ավարտել է Նոր Խարբերդի երաժշտական դպրոցը։ 1989-1994 թվականներին սովորել և ավարտել է Երևանի Ճարտարապետաշինարարական ինստիտուտի քաղաքացիական և արդյունաբերական շինարարություն ֆակուլտետը։ 1993 թվականին  աշխատել է ՀՀ նախագահի անվտանգության ծառայությունում։ 2000 թվականին մասնակցել է մանկավարժ-հոգեբանի տարբեր դասընթացների։ 2003-2006 թվականներին սովորել և ավարտել է Երևանի «Ալաշկերտ» իրավաբանական համալսարանը՝ ստանալով իրավաբանի որակավորում։ 1995-2008 թվականներին մասնակցել է բազմաթիվ հակաահաբեկչական սեմինար- դասընթացների։ 2002 թվականին  ստեղծել է թիկնապահական և անվտանգության մասնագիտացված դպրոց։ 2007 թվականին ԱՄՆ-ում հիմնել է «Golden Point Production» կինոստուդիան։ 2009-2011 թվականներին եղել է Երևանի քաղաքապետի սպորտի, մշակույթի և տուրիզմի հարցերով խորհրդականը։ 2010 թվականին հիմնադրել է RSS անվտանգության ծառայությունը։ 2011 թվականին հիմնադրել է Հայաստանում Արևելյան մարտարվեստների միացյալ խորհուրդ հասարակական կազմակերպությունը։ 2016 թվականին ընտրվել է Երկրապահ կամավորականների միության վարչության անդամ։ 2017-2018 թվականներին եղել է Երևանի քաղաքապետի խորհրդականը, Երևան քաղաքի սպորտի աշխատանքները համակարգող։ 2018 թվականին Դոն Դրագոն Վիլսոնի կողմից ստացել է Սև ԳՈՏԻ 7-րդ DAN վարպետական աստիճանը։
Թողարկել է իր գրված երաժշտությունների ձայնասկավառակը, որը գրել է իր նկարահանած ֆիլմերի համար։ Աշխատել է Ներքին Գործերի Նախարարությունում և ԱԱԾ-ում։
Հրատարակել է 3 գիրք՝ արևելյան մարտարվեստների և երեխաների դաստիարակման դասավանդման մասին։ Ունի աշխատություններ հոգեբանության և մանկավարժության կապի և ազդեցության մասին։ Իր գործունեությամբ նպաստում է երիտասարդների քաղաքացիական դաստիարակությանը՝ պետականամեդ և ազգային հոգեբանության զարգացմանն ու ամրապնդմանը։ Ձեռք է բերել 10-ից ավելի մասնագիտություններ։
Գործունեությունը մարտարվեստում
1984 թվականից սկսել է մարզվել կարատե և ձյուդո մարզաձևերով։ 1990-1994 թվականներին մասնակցել է Հայաստանի ազգային մրցաշարերի և հաղթող ճանաչվել։ 1995 թվականին  հիմնադրել է «Ֆուլ կոնտակտ» կարատեի մարզադպրոցը Հայաստանում։ 1995 թվականին Միջազգային կարատեի ասոցիացիայից ստացել է մանկավարժի որակավորում։ 1996 թվականին հիմնադրել է ՀՀ «Ֆուլ կոնտակտ» կարատեի ազգային ֆեդերացիան։ 1997 թվականին հիմնադրել է Հայաստանի Պրոֆեսիոնալ մենամարտերի լիգան։ 1997 թվականից ստացել է Պրոֆեսիոնալ մենամարտների ներկայացուցչի լիցենզիա Հայաստանում։ 1993-1998 թվականներին մասնակցել է բազմաթիվ միջազգային մրցաշարերի և հաղթող ճանաչվել։ 1998 թվականին Չակ Նորիսի կողմից ստացել է Սև ԳՈՏԻ 4-րդ DAN վարպետական աստիճանը։
1998 թվականից ղեկավարում է «Ֆուլ կոնտակտ» կարատեի միջազգային Ֆեդերացիան (IFCKF)-ը։ 1998 թվականից սեփական նախաձեռնությամբ կազմակերպել է միջազգային խոշոր մրցաշարեր՝ նպաստելով Հայաստանում սպորտի զարգացմանը։
1997-2005 թվականներին կազմակերպել է 70-ից ավելի ազգային առաջնություններ, մրցաշարեր և պրոֆեսիոնալ մենամարտեր։ 2006 թվականին ԱՄՆ-ում հիմնադրել է Դուքենդո ամերիկյան մարտարվեստի նոր ոճը` Դուքենդոյի Աշխարհի Ֆեդերացիան` WDF-ը, որտեղ կրկին ղեկավարում է որպես նախագահ։ 2018 թվականին Դոն Դրագոն Վիլսոնի կողմից ստացել է Սև ԳՈՏԻ 7-րդ DAN վարպետական աստիճանը։
Գործունեությունը կինոոլորտում
1999 թվականից ներգրավված է ֆիլմարտադրության մեջ՝ որպես պրոդյուսեր, ռեժիսոր, սցենարիստ և դերասան։
Հանդիսանում է մի շարք ֆիլմերի հեղինակ`
2007 թվականին «Ճակատագիր» հայ-ամերիկյան համատեղ արտադրության ֆիլմը ԱՄՆ-ի Քալաբասաս քաղաքում կայացած միջազգային կինոփառատոնի ժամանակ արժանացել է 4 նոմինացիայի`և հաղթող ճանաչվել Հանդիսատեսի Համակրանք ոլորտում։
Ընտանիք
Ամուսնացած է, ունի մեկ դուստր և չորս որդի ։
Արտաքին հղումներ
Կատեգորիա:Հայ դերասաններ Կատեգորիա:Հայ ռեժիսորներ Կատեգորիա:Հայ պրոդյուսերներ
Անյակովո (գյուղ, Ակտանիշսկի շրջան)
Անյակովո (Аняково), գյուղ Ռուսաստանի Թաթարստան հանրապետության Ակտանիշսկի շրջանի կազմում։
Բնակչությունը 2000 թվականին գրանցված տվյալներով կազմում էր 106 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Թաթարստան հանրապետության Ակտանիշսկի շրջանի բնակավայրեր
Դոբրիչի մարզ
Դոբրիչի մարզ (Област Добрич), Բուլղարիայի քսանութ մարզերից մեկը, երկրի Հյուսիս-արևելյան տարածաշրջանում։ Մայրաքաղաքը Դոբրիչ քաղաքն է (մի ժամանակ կոչվում էր Տոլբուխին)։
Կատեգորիա:Դոբրիչի մարզ
Կոմսոմոլսկի (գյուղ, Միյակինսկի շրջան)
Կոմսոմոլսկի (Комсомольский, Комсомол), գյուղ Ռուսաստանի Բաշկորտոստան հանրապետության Միյակինսկի շրջանի կազմում։
Բնակչությունը 2009 թվականին գրանցված տվյալներով կազմում էր 229 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Միյակինսկի շրջանի բնակավայրեր
Օրիոն (տիեզերական աստղադիտարան)
Օրիոն, ուղեծրային աստղադիտարան, որն արձակվել է 1965 («Օրիոն 1») և 1973 («Օրիոն 2») թթ.։ Նախագծվել է Բյուրականի աստղադիտարանում, Գրիգոր Գուրզադյանի ղեկավարած կոնստրուկտորային բյուրոյում։
«Օրիոն 1-ը» (1965) տեղադրվել է «Սալյուտ» ուղեծրային կայանի վրա։ Այն հնարավորություն է տվել ստանալ պայծառ աստղերի կարճալիք սպեկտրեներ։ Իսկ «Օրիոն 2» (1973) աստղադիտակը տեղադրվել է «Սոյուզ 13» տիեզերանավում ։
Օռու (Էստոնիայի շրջան)
Օռու շրջան (Oru vald), շրջան Էստոնիայի Լյաենեմաա նահանգում։ Շրջանի կենտրոնն է Լիննամյաե գյուղը։
Բնակչություն
2008 թվականի տվյալներով շրջանում բնակվում էին 932 մարդ։ Բնակչության խտությունը շրջանում կազմում էր 4,71 մարդ/կմ²։
Արտաքին հղումներ
Կատեգորիա:Էստոնիայի շրջաններ
Ժան Կլոդ Առնո
Առնոն Natur and Cultur մշակութային մրցանակ է ստացել 2008 թվականին ։
2017 թվականի նոյեմբերին Me Too-ի համատեքստում Առնոն մեղադրվում էր 18 կանանց նկատմամբ սեռական ոտնձգությունների մեջ, ինչը հանգեցրել է նրան, որ Շվեդական ակադեմիան խզել է նրա հետ բոլոր ֆինանսական կապերը ։ Միաժամանակ նրա կինը մեղադրվում էր կոռուպցիայի մեջ` ամուսնու մշակութային կենտրոնի համար սուբսիդիաներ բաշխելիս շահերի բախման մասին ակադեմիայի անդամներին չտեղեկացնելու համար։ Միևնույն ժամանակ նա հայտարարվել է որպես Նոբելյան մրցանակի ապագա դափնեկիրների մասին տեղեկատվության վաղաժամկետ արտահոսքի յոթ դեպքերի աղբյուր ։
Հակասությունների արդյունքում Սառա Դանիուսը, Փիթեր Էնգլունդը, Քլաս Օստերգենը, Սառա Ստրիդսբերգը, Չելլ Էսպմարկն ու հենց Ֆրոստենսոնը թողել են իրենց պաշտոնները, ինչը մտահոգություն է առաջացրել Շվեդիայի ակադեմիայի ապագայի վերաբերյալ ։ 2018 թվականի ապրիլի 12-ին Սառա Դանիուսը, իսկ ապրիլի 27-ին Սառա Ստրիդսբերգը լքել են ակադեմիան ։ Առնոն հերքել է բոլոր մեղադրանքները ։
2018 թվականի հոկտեմբերի 1-ին Առնոն դատապարտվել է երկու տարվա ազատազրկման և 115,000 շվեդական կրոն տուգանքի՝ բռնաբարության մեկ դեպքի համար ։ Առնոն բողոքարկել է դատավճիռը, որից հետո Վերաքննիչ դատարանը 2018 թվականի դեկտեմբերի 3-ին ավելացրել է պատիժը՝ Առնոյին մեղավոր համարելով բռնաբարության երկու դեպքերի համար, և նրան դատապարտել է երկուս ու կես տարվա ազատազրկման։ Տուգանքը ավելացվել է մինչև 215,000 շվեդական կրոն ։
Դատապարտումից հետո զրկվել է Բևեռային աստղի միաբանության ասպետի կոչումից, որը ստացել էր 2015 թվականին ։
Ծանոթագրություններ
Կատեգորիա:Ֆրանսիացի լուսանկարիչներ Կատեգորիա:Շվեդ լուսանկարիչներ Կատեգորիա:Բևեռային աստղի շքանշանի 2-րդ դասի ասպետներ
Գաբրովոյի մարզ
Կատեգորիա:Գաբրովոյի մարզ
Վարդա (լեռ, Բոսնիա)
Վարդա կամ Վարդա Ռեսիչե (Варда), Դինարյան բարձրավանդակի լեռներից մեկը Բոսնիա և Հերցեգովինայի Սերբական Հանրապետություն վարչատարածքային կազմավորումում։ Լեռը գտնվում է Ռուդո համայնքի տարածքում՝ Ռուդո, Պրիբոյ և Վիշեգրադ բնակավայրերի միջև։ Բարձրությունը ծովի մակարդակից կազմում է 1 389 մետր ։ Վարդան ծածկված է սոճու անտառներով։